section_heading: Radnja
paragraph_text: Glavni je lik animiranog filma slavni inspektor Martin (Božidar Alić), koji u avionskoj nesreći iznad nepoznate, ali lijepe livade, gubi svoj dragocjeni paket. U potrazi za paketom upoznaje nekoliko zanimljivih i neobičnih puževa, susreće lijepu gradonačelnicu (Zrinka Vrabec-Mojzeš) koja ga očarava i poznanika iz osnovne škole s kojim je odavno u žustroj svađi. Malo po malo, cijela družina postaje taocem opakog Stanka (Baby Dooks), najopakijeg kriminalca u dolini kojemu je glavni cilj doznati što se krije u tajanstvenom paketu inspektora Martina. Nakon uhićenja Stanka, Martin i puževi osnivaju tajnu jedinicu za borbu protiv kriminala na livadi.